Al-Hakim meskita

**Al-Hakim meskita**, **Al-Jame al-Anwar** () goitizenez ere ezaguna, Kairon (Egipton) dagoen meskita historikoa da. Meskita eraikitzen al-Azizek fatimatar kalifa hasi zen, k.o. 990. urtean. Al-Hakim bi-Amr Allahek osatu zuen 1013an, eta horregatik izendatu zuen berak.

Meskita Kairo islamiarrean dago, al-Muizz kalearen ekialdean. 1980an meskita zaharberritu eta berreraiki zuten, eta erlijio-erabilerarako zabaldu zuten.. Amaitu zenean, 120 metro bider 113 metro neurtu zituen. Al-Hakimek 40.000 dinar esleitu zizkion eraikuntzari, eta beste 5.000 dinar altzariei. 

Meskita Kairoko harresietatik kanpo zegoen hasieran, baina 1087an Badr al-Jamali bisirrak meskitaren iparraldeko aldea, minaretea barne, berreraiki eta zabaldu zuenean, iparraldeko hiriko harresian sartu zuen. 

### Fatimatar garaiaren ondoren 
thumb|Meskita 1980ko konponketen aurretik
1303an, Mamelukoen garaian, meskitari kalte handia eragin zion lurrikara batek. Baybars II al-Jashankir sultanak konpondu zuen. Une hartan, meskita suniten lege islamikoa irakasteko ere erabiltzen zen. XV. mendean, merkatari batek meskitarentzat hirugarren minaretea eraikitzea babestu zuen, nahiz eta minarete hori ez den kontserbatu. Behin baino gehiagotan, espetxe gisa erabili zen harrapatutako frankoentzat. Gurutzadetan zehar, Saladinen zalditegi gisa erabili zen. Eta beranduago,  Napoleonen gotorleku gisa, Arte Islamiarren Museo gisa 1890ean, eta  haur-eskola gisa Nasser agintean zela.

## Arkitektura 
thumb|Meskitako patioa
### Diseinu orokorra 
Meskitako fatxadak eta minareteak harriz eginda daude, eta gainerako egitura adreiluz eginda dago. Patio ireki bat dauka, lau aldetan arkuz inguratua. Besteekiko perpendikularra den korridore berezi batek otoitz-aretoko bost korridoreak zeharkatu eta mihrab-era darama. Erdiko korridore hori are gehiago nabarmentzen da, zabalagoa eta altuagoa delako, bai eta kupula bat daukalako ere. Mihrab nagusiaz gain (1980ko zaharberritze-lanetan ipinitakoa), eskuinaldean beste mihrab txikiago bat dago, marmol polikromatuz estalia, 'Umar Makram'ek gehitu zuena 1808an.

Meskitak ohiz kanpoko ezaugarri bat du: sarrera nagusi monumentala (mendebaldean). Doris Behrens-Abouseif jakintsuak iradokitzen du hori atzerriko artisauak erabiltzearen ondorio izan daitekeela, agian Siriakoak. Meskitaren jatorrizko ataria ez da kontserbatu; egungo ataria meskitaren zaharberritze modernoan ipini zen.thumb|Inskripzioak meskitako otoitz-aretoan
### Minaretak 
Meskitaren ezaugarri ikusgarriena minareteak dira, fatxadaren bi aldeetan. Iparraldeko minareteak 33,7 metroko altuera du eta hegoaldeko minareteak 24,7 metroko altuera. 

### Inskripzioak 
Meskitaren elementu artistikoetako bat inskripzio koranikoak dira.

## Argazki galeria 

Fitxategi:Al-Hakim Mosque DSCF9218.jpg|Iparraldeko minaretea
Fitxategi:Al-Hakim Mosque DSCF5907.jpg|Hegoaldeko minaretea
Fitxategi:Al-Hakim Mosque main entrance 2019 Cairo Egypt.jpg|Atari nagusia
Fitxategi:محراب مسجد الحاكم بأمر الله 1515852.jpg|Mihrab nagusia, 1980koa
Fitxategi:Cairo Al Hakim 4.jpg|1808ko mihraba

## Erreferentziak 
## Kanpo estekak 
* Egiptoko turismo orrialdean meskitaren fitxa: https://egypt.travel/en/attractions/al-hakim-mosque